МИНИСТЕРСТВО НА КУЛТУРАТА
УЧЕБНА ПРОГРАМА
ПО КЛАСИЧЕСКИ ТАНЦ
(СПЕЦИАЛИЗИРАНА ПОДГОТОВКА)
ЗА УЧЕНИЦИТЕ от І до ІV клас

СПЕЦИАЛНОСТ „КЛАСИЧЕСКИ ТАНЦ“
В УЧИЛИЩАТА ПО ИЗКУСТВАТА

Утвърдена със заповед №……….........../………….2021
София, 2021
І. ЦЕЛИ И ЗАДАЧИ: 

ЦЕЛ: Усвояване на елементарна балетна лексика като подготовка за професионално обучение по Класически танц. 
ЗАДАЧИ: Развиване на музикалност, координация и танцувалност, творческа активност и въображение. Развиване на физическите данни и общо физическо укрепване; постановка на корпуса – глава, ръце; развиване на мускулатурата на краката.
ІІ. МЕТОДИЧЕСКИ УКАЗАНИЯ

Часовете се провеждат в балетна зала със съпровод на корепетитор. Използват се разнообразни и достъпни за възрастта на децата движения, за да се усвои заложения в програмата материал. Създава се танцувален репертоар, имащ за цел да подготвя учениците за сценични изяви. Усвояват се най-лесно изпълнимите скокове за развиване усещането за трамплинност. Прилагат се упражнения за разтягане на краката и гъвкавост на корпуса. Стимулират се музикално-игровото творчество и импровизациите чрез музикални игри и упражнения за създаване на музикално - двигателни образи по естествен път. Всяка следваща година следва да се се затвърждава и усъвършенства материала от предходната.
В края на всяка учебна година учениците от I до IV клас се явяват на задължително текущо изпитване за определяне на изходното ниво чрез групов урок – станка, среда, allegro. Оценката се определя от комисия назначена със заповед от директора. За учениците от I, II и III клас оценката е само с качествен показател. Критерии за оценяването са показаните танцувални и артистични качества и степента на усвояване на материала от учебната програма за съответния клас, утвърдена от министъра на културата.

ІІІ. СТРУКТУРА НА УЧЕБНИЯ ПРОЦЕС
· първи клас - 32 седмици х 4 часа =  128 часа 

· втори клас - 32 седмици х 4 часа =  128 часа
· трети  клас - 32 седмици х 4 часа =  128 часа
· четвърти клас - 34 седмици х 4 часа =  136 часа
ІV. РАЗПРЕДЕЛЕНИЕ НА УЧЕБНИЯ МАТЕРИАЛ
I клас – I година на обучение
Цели и задачи на обучението:
Работи се за развиване на музикалност, координация и танцувалност, творческа активност и въображение, за опознаване на естествено заложените човешки движения.
Необходимо е да се използват разнообразни и достъпни за възрастта на децата движения, за да се усвои заложения в програмата материал.
Може да се създаде танцувален репертоар, имащ за цел да подготвя учениците за по-нататъшните им сценични изяви.
Движенията на станка се изпълняват с две ръце за нея. 
Учат се най-лесно изпълнимите скокове, за усвояване усещането за трамплинност. 
Правят се упражнения за разтягане на краката и гъвкавост на корпуса. Развива се умение да се различават различни ритмични и динамични изменения в музиката, запознавайки децата с разнообразните видове музикални размери, използвани в класическия екзерсис. 
Залага се на музикално-игрово творчество и импровизации– използват се музикални игри и упражнения с цел създаването на музикално – двигателни образи по естествен път. Чрез игрите децата могат самостоятелно да изразяват своите чувства.
Отделят се часове и за въвеждане на децата в света на изкуството -  може да се организират беседи, да се прожектират филми за известни творци или цели спектакли, да се запознават с произведения на живописта, скулпурата, с произведения на класическата музика. 
СТАНКА
1. Постановка на корпуса с две ръце към станката.

2. І и ІІІ позиция на краката.

3. Прегъване на корпуса назад и встрани.

4. Упражнения за разтягане и гъвкавост.

5. Releve.

СРЕДА
1. Запознаване с точките на залата

2. Усвояване позициите на ръцете – І и ІІІ. 

3. Комбинации, включваща усвоените позиции на ръцете.

4. Упражнения на среда за развитие на гъвкавостта и пластиката у децата, за укрепване на различните видове мускули, за подвижността на ставите. Упражненията се изпълняват в седнало и легнало положение на пода.

5. Усвояване на елементарни координационни движения – на главата, 




ръцете.
0. I port de bras

1. Положение epaulement croisée и effacée

2. Сценично ходене. Усвояване на различни видове походки – спокойна, сдържана; с 
високо повдигане на колене; бодра; с придвижване напред/назад; плавна; на полупалци 
и на цяло стъпало; пружинираща; решителна и настъпателна, т.е. с различен характер.

3. Сценично тичане - леко; нетърпеливо; танцувално; стремително; пружинно; пружинно 
с подскоци.
10. Поклон

ALLEGRO - Запознаване с основни „пружинни” движения – основно упражнение за краката, развива пружинното движение, както в коленните стави, така и в стъпалата, усилва и се закрепва емоционално-двигателната реакция в съответствие със звученето на музиката.  Движенията се изучават първо с две ръце на станката.
1. Temps sauté в I позиция

2. „Трамплинни” скокове на среда.

II клас – II година на обучение

Цели и задачи на обучението:   
Набляга се на правилната постановка на главата, засилва се натоварването на мускулите на краката. Упражненията на станка продължават да се изпълняват с две ръце на нея. Поставя се началото на координацията на крака, ръце и глава. Продължава работата над музикално-игровото творчество и импровизация.  Продължава запознанството на децата със света на изкуството.  Развиване на фантазията и въображението у децата. Използвайки пространството на залата и усвоените движения, учениците трябва да се научат да създават музикално – танцувален образ. Работа по двойки и групови задания. Целта на които е чрез сценичните композиции да се предават мисли, сюжети, да се създават танцувални образи.
СТАНКА
1. Усвояване на ІІ позиция на краката. 

2. Demi-plié в I и  II позиции.

3. Relevé на полупалци в I и II позиции.

4. Batttement tendu от I-ва позиция – встрани, напред и назад.

5. Passé par terre.

6. Положение sur le cou-de-pied условно, отпред и отзад.

7. Прегъване на корпуса назад и встрани с една или с две ръце на станката.

СРЕДА
1. Усвояване на ІІ позиция на ръцете.

2. Комбинации, включваща усвоените позиции на ръцете.

3. II port de bras.

4. Продължават да изпълняват упражнения на среда за развитие на гъвкавостта и пластиката, за укрепване на различните видове мускули, за подвижността на ставите. Упражненията се изпълняват в седнало и легнало положение на пода.

5. Усъвършенстване на основните ходове, усвоени в І клас.

6. Малки пози croisée и effacée напред и назад.

ALLEGRO - движенията продължават да се изучават с две ръце на станката. Последните две упражнения се изпълняват на среда.
1. Temps sauté в IІ позиция

2. Pas éshappé във II позиция

3. Pas chassé

4. Pas полка

III клас – III година на обучение
Цели и задачи на обучението:
Повторение и развитие на навиците, придобити през първите две години на обучение. 
Научените движения от предходните години се включват в несложни комбинации, за развитието на „балетна памет”. Работи се за издръжливостта и силата на мускулите на краката, за доразвиване на координацията, за включване на елементи на танцувалност в зададените комбинации. 
Музикалното движение дава възможност на децата да създават свои собствени танцувални композиции, да импровизират. Но вече техните импровизации трябва да са по-ясни и изразителни. Импровизациите развиват въображението и разкриват индивидуалността у всяко едно дете. Трябва да се задават различни теми за импровизации от педагога.
Усложняват се координационните движения – на главата, на ръцете, на корпуса. 
Запознаване с историческото развитие на танцовото изкуство. Посещение на класически балетни спектакли. 
СТАНКА 
1. Усвояване на V позиция на краката. 

2. Demi-plié в I, II и V  позиции. 

3. Batttement tendu jeté от I-ва позиция – встрани, напред и назад.

4. Demi-rond de jambe par terre en dehors и en dedans.

5. Passée от V в V позиция.

6. Relevé на полупалци в I, II и V позиции.

7. Battement retire без смяна на позицията.

8. Pas de bourée simple.

СРЕДА
1. ІІІ  port de bras
2. Продължават да се изпълняват и се усложняват упражненията на среда за развитие на гъвкавостта и пластиката, за укрепване на различните видове мускули, за подвижността на ставите. Упражненията се изпълняват в седнало и легнало положение на пода.
3. Pas de bourée suivi на полупалци – на място и с придвижване встрани
4. Demi-plié в I и ІІ позиции.
5. Relevé на полупалци в I, II и V позиции.
ALLEGRO 
1. Temps sauté в V позиция

2. Pas assemblé

3. Sissonne simple

4. Changement de pied 

5. Pas éshappé във IV позиция

IV клас – IV година на обучение
Цели и задачи на обучението:
Набляга се върху силата на краката чрез увеличен брой повторения на едно и също движение в по-бързо музикално темпо. Движенията на среда и скоковете се съчетават в несложни комбинации. Възпитават се личностни качества като воля и целеустременост. Създават се умения за работа в екип. 
Учениците се запознават с елементи от актьорското майсторство като част от по-нататъшните сценични действия: внимание, въображение, образ, сценична задача. 
Децата се запознават и с историческото развитие на балетното изкуство. Продължават посещенията и наблюденията както на класически балетни спектакли, така и на модерни постановки.
В края на обучението си в IV клас учениците трябва да са подготвени за работа с една ръка на станката, за пренасяне на движенията на среда, за усложняване на allegro-то  и за запознаване с палцова техника при момичетата. 
СТАНКА
1. Усвояване на ІV позиция на краката.

2. Demi-plié в І, ІІ, ІV и V позиции.

3. Grand plié по I и ІІ позиции.   

4. Relevé на полупалци I, II, V и IV позиции

5. Batttement tendu с demi-plié в I  позиции 

6. Batttement tendu jeté от I позиции 

7. Batttement tendu jeté с demi-plié в I позиции

8. Rond de jambe par terre en dehors и en dedans

9. I и III port de bras, като финал на различни комбинации

10. Battement fondu встрани, напред и назад на земя

11. Battement frappé встрани, напред и назад на земя

12.  Разтяжка

СРЕДА
1. Temps lié par terre – напред и назад

2. Затвърждават се І, ІІ и ІІІ port de bras

3. Demi-plié

4. Batttement tendu в малки пози croisée и effacée напред и назад

5. Batttement tendu jeté в малки пози croisée и effacée напред и назад

6. Relevé на полупалци в I, II и V позиции от опънати колена и от demi-plié

7. Pas de bourée simple

ALLEGRO  - през тази учебна година някои от скоковете се пробват и на среда
1. Temps sauté в ІV позиция

2. Pas assemblé

3. Pas jeté

4. Sissonne simple

5. Changement de pied

6. Pas éshappé

7. Pas glissade

V. КРИТЕРИИ ЗА ОЦЕНЯВАНЕ НА ПОСТИЖЕНИЯТА НА УЧЕНИЦИТЕ:
Отличен 6: Бързо и точно усвояване на новия материал без грешки в танцувално и музикално отношение. Правилно прилагане на умения, усвоени в предишни уроци.  Безпогрешно изпълнение на класическия екзерсис, включващ станка, среда и алегро.
Много добър 5: Усвояване на новия материал с малки технически грешки. Не съвсем правилно прилагане на умения, усвоени в предишни уроци. Изпълнение на класическия екзерсис, включващ станка, среда и алегро, но с леки технически затруднения и не съвсем точно изпълнение в музикално отношение.
Добър 4: По-бавно усвояване на новия материал с грешки в техническо и музикално отношение. Неправилно прилагане на умения, усвоени в предишни уроци.  Изпълнение на класическия екзерсис, включващ станка, среда и алегро, но с технически затруднения и не съвсем точно изпълнение в музикално отношение. Липса на достатъчна добра координация на движенията.
Среден 3: Грешно и неточно усвояване на новия материал. Липса на координация и слаба техника. Неправилно изпълнение на класическия екзерсис, включващ станка, среда и алегро. Липса на артистичност и емоционално отношение към танца.
Слаб 2: Неразбиране на новия материал. Забравени умения, усвоени в предишни уроци. Повтаряне на грешки от предишни уроци и нови такива. Пълна липса на емоционално отношение към целия екзерсис, слаба техника. Напълно неподготвен урок.
Изготвил: Деница Анчева
НУИ „Проф. Веселин Стоянов “ - Русе
